धर्मशाला। शाहपुर पंचायत के लिए 2.25 करोड़ रुपए से बनने वाली पेयजल योजना को नाबार्ड से स्वीकृति मिल गई है। इसका कार्य शीघ्र आरंभ करने के आदेश सिंचाई एवं जनस्वास्थ्य विभाग को दिए गए हैं। इसके अतिरिक्त करेरी-सल्ली सड़क के बचे हुए 700 मीटर के निर्माण कार्य में वन विभाग से क्लियरेंस प्राप्त हो गई है और इसका शेष कार्य शीघ्र पूरा कर लिया जाएगा। यह जानकारी शहरी विकास, आवास एवं नगर नियोजन मंत्री सरवीन चौधरी ने शाहपुर में लोगों की समस्याओं को सुनने के बाद दी।